सूचना उत्पाद एवं सेवाएँ हमारे जीवन की प्रमुख अंग बन गई हैं और इस प्रकार सूचना प्रौद्योगिकी के प्रत्येक क्षेत्र में सक्षमताओं में अभिवृद्धि करना जरूरी हो गया है। सूचना के व्यापक अभिगम के नए विश्व में संचार एवं संसाधन शिक्षा, लोकतंत्रीकरण की प्रक्रिया तथा समग्र आर्थिक विकास की अलंघ्य बाधाओं को दूर करने का एकमात्र समाधान है। अतः नाइलिट द्वारा समर्थित अनुसंधान एवं विकास कार्यक्रमों का मुख्य उद्देश्य सूचना प्रौद्योगिकी क्षेत्र में उदीयमान प्रौद्योगिकियों के प्रसार एवं अवशोषण की सुविधा प्रदान करना, क्षमता निर्माण की सुविधा प्रदान करना, सही मूलसंरचनात्मक सुविधाओं का सृजन करना तथा विद्यमान प्रौद्योगिकियों को देश के नागरिकों के लिए कम कीमत पर उपलब्ध कराना है। वैश्विक ज्ञान अर्थव्यवस्था में अगुवाई करने का यही एकमात्र मार्ग है। नाइलिट अनुसंधान एवं विकास की सहायता प्रदान करती है और संबंधित वैज्ञानिक संस्थाओं के तकनीकी कार्यकलापों का समन्वय करती है।